Document ID: /roh_data/filtered/fineweb-2-filterrobots_roh.jsonl.gz/27534

Oz impedescha il «stop d'admissiuns per medis e medias» che massa blers medis da l'ester pratitgeschan en Svizra. Il stop na persvada però betg ad ina maioritad dals parlamentaris sco soluziun a lunga vista.
Refusà ha il Cussegl dals chantuns dentant ina moziun da la PPS che pretenda che a partir d'in tschert dumber da medis e medias vegniss introducida la libertad da contact. Quai vuless dir che las cassas da malsauns pudessan tscherner sezzas cun tge medis e medias ch'ellas vulessan far contracts da prestaziun.